Međuzonski šahovski turnir 1970.
Međuzonski turnir u šahu 1970. održan je u Palma de Mallorki od 9. novembra do 12. decembra kako bi se odredili učesnici na Turniru kandidata sljedeće godine. Uz poraženog iz meča za titulu svjetskog prvaka 1969. Tigrana Petrosjana (izgubio od Borisa Spaskog) i poraženog u finalu Turnira kandidata 1968. Viktora Korčnoja (također izgubio od Spaskog), pravo nastupa na Turniru kandidata izborila su šestorica prvoplasiranih. Pobjednik Turnira kandidata stekao je pravo izazvati tada aktualnog svjetskog prvaka Spaskog na meč za titulu prvaka svijeta 1972. Pobjedom na ovom turniru Bobby Fischer napravio je važan korak u pohodu na titulu svjetskog prvaka 1972, ali je njegovo učešće bilo moguće samo nakon što je od nastupa odustao njegov zemljak Pál Benkő, koji je od Šahovskog saveza Sjedinjenih Američkih Država primio 2.000 dolara kao naknadu.